**ДОКЛАД ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ЗА 2019г.**

**I.БИБЛИОТЕКА**

**ОСНОВНИ ЗАДАЧИ**

 През 2019 година библиотеката на читалището изпълняваше основните си задачи за предоставяне на информация на потребители и съдействие в областта на образованието и културата.

**ОБСЛУЖВАНЕ НА ЧИТАТЕЛИ ОТ РАЗЛИЧНИ ВЪЗРАСТОВИ ГРУПИ.**

 Мобилната читалня, която осигурява литература за най- възрастните, възпрепятствани читатели, и за Националното читалище на слепите ”Луи Брайл” под мотото – „Библиотекар в движение” за поредна година година продължи дейността си. Партньорството ни с читалище „Луи Браил” не е прекъсвано до този момент. Предоставяме книги от фонда си, които се сканират, адаптират и издават на брайл.

Обслужване и справки и през 2019 година се правиха чрез ел. поща, скайп, facebook.

**СПРАВОЧНО-БИБЛИОГРАФСКА И ИНФОРМАЦИОННА РАБОТА.**

 Извършените справки в библиотеката през 2019г. бяха свързани с учебната програма и учебния процес на ученици от начален , среден , горен курс и студенти.

**МАСОВА РАБОТА С ЧИТАТЕЛИ.**

В отделите на библиотеките продължават инициативите Клуб„Аз обичам България ”и лятна читалня. Децата четат книжки , опознават 100-те национални обекта, запознават се с исторически личности и символи на България, играят занимателни игри.

С преподаватели от 59 училище правим литературни четенета, драматизираме приказки – мероприятия свързани с инициативата „Маратон на четенето ”.

**КОМПЛЕКТУВАНЕ И ОРГАНИЗАЦИЯ НА БИБЛИОТЕЧНИЯ ФОНД.**

 Набавени /постъпили/ в БФ са 352 библиотечни документа.

Основни дарители на библиотеката са: Читалище на слепите”Луи Брайл”,

г-н Евгени Вълков – Bevision Ltd.

**МАТЕРИАЛНА БАЗА НА БИБЛИОТЕКАТА.**

 Много добра. Отделът за възрастни разполага с компютър, връзка с интернет, библиотечен софтуер, скенер, копир и принтер. Детски отдел разполага с компютър с библиотечен софтуер и принтер.

Отдел за възрастни се нуждае от освежаване и смяна на дограма.

**БИБЛИОТЕЧЕН ПЕРСОНАЛ И КВАЛИФИКАЦИОННИ НАЧИНАНИЯ.**

Библиотеката разполага с една щатна бройка - висше библиотечно образование .

**II. ПРОСВЕТНА ДЕЙНОСТ**

**ЕЗИКОВО ОБУЧЕНИЕ**

**ШКОЛА ПО АНГЛИЙСКИ ЕЗИК.** Английската школа е с утвърдена 19 годишна практика за деца от предучилищна възраст до 7 клас.

Езиковото обучение се извършва от специалист с вече доказан успех в обучението на ученици, благодарение на прилагането на индивидуален подход.

За децата, които имат натоварена седмица школата предлага часове в съботния и неделния ден. Има възможност за ученици от 7 клас в паралелките с разширено обучаване на английски език да бъдат подготвени за изпити.

Изучаването на английски език в школата се осъществява в малки групи от курсисти. Това гарантира висока ефективност и отлични резултати.

През учебната 2018г-19г. в школата се обучаваха 74 деца, ученици, родители в 7 учебни групи. Над 70% от учениците са трайно обучаващи се в групите от първи до седми клас, което е мерило за кредита на доверие от страна на ученици и родители към ДЕШ.

Материалната база за работа е много добра – ПВЦ дограма, климатик, подходящи осветителни тела.

Преподавателката е с необходимата педагогическа и езикова подготовка – висше образование.

**„С МАМА НА АНГЛИЙСКИ“.**  Школа, в която деца в начален курс учат заедно с родителите си. Седят на един чин.

**ДРУГ ВИД ОБУЧЕНИЕ**

**ЛЯТНА ЗАБАВАЧКА „УЧИЛИЩЕ ЗА ВСЕЗНАЙКОВЦИ“.**

Съществува от 2014г. Насочена е за деца в предучилищна възраст и първи клас. Изучава се БЕЛ, английски език, приложни изкуства, вероучение. През 2019г. групата беше от 7 деца.

**ЗАНИМАЛНЯ.** За деца в начален курс**.** Помощ за учебния процес в училище. Самоподготовка. Домашни.

**ШКОЛА ПО ПРИЛОЖНИ ИЗКУСТВА „И БАБА ЗНАЕ…“** Съществува от 2012г. Работи се със 9 деца в начален курс**.**

1. **ЛЕКЦИОННА ДЕЙНОСТ**

В читалището функционира лектория „Здраве и дълголетиe „ насочена към физическото ни и психическо здраве водени от медицински специалисти.

1. **КУЛТУРНО – МАСОВА ДЕЙНОСТ И ЛЮБИТЕЛСКО ТВОРЧЕСТВО**

**Любителско творчество. Фолклор.Участия на фолклорни групи.**

1.На 28 февруари Борис Стойнов и ФФ „Славейче“ участваха в концерт организиран от Район Сердика по случай Деня на самодееца.

2.На 5 март ФФ „Славейче“ участва в концерт посветен на 3 март в с.Бусманци.

3.З0 март – Участие на Борис Стойнов във XV Национален конкурс „Орфеева дарба 2019“ - бронзов медал.

4. На 11 май отбелязахме 100-годишнината на читалището.

5. 9 юни – В Локорско – фолклорен фестивал „Шопска песен“- Борис Стойнов – златен медал, МФФ „Славейче“- бронзов медал.

6. 21 юли – В Национален конкурс „С песните на Павлина Горчева“ Борис Стойнов спечели златен медал.

7. 18 август – VII Фолклорен събор в с.Миланово – МФФ „Славейче“- златен медал плюс специалната награда., Борис Стойнов – сребърен медал.

8. На 17 декември в читалището организирахме коледен благотворителен концерт. Събраните средства от Календари и коледни сувенири дарихме на Приюта за кучета в Богров.

9. На 20 декември участвахме в още един Коледен концерт в село Голема Раковица.

**ДРУГА КУЛТУРНО-МАСОВА ДЕЙНОСТ**

* На 8 март по случай Международния ден на жената се организира тържество с дамите от литературен клуб „Пенчо Славейков“.
* 29 март за поредна година първо място в конкурс „Агора“ за най-добра инициатива на читалище в България през 2018г.
* На 11 май отбелязахме 100-годишнината на читалището.
* В последния уикенд на месец юли-Лагер „Сървайвър“.
* В края на месец юли Мария Кръстева ученичка от 1 клас спечели трето място в Национален конкурс за плъсти в Пловдив.
* 21 октомври – като партньори на НЧС „Луи Брайл“ – гостувахме в маратон на четенето на Брайл в Столична библиотека.

**V. ДРУГИ ГРУПИ:**

**1.ШКОЛА ПО НАРОДНИ ТАНЦИ „BG МАЛАШЕВЦИ“.** Изучават се български народни танци. За възрастни. 25 души танцуват.

**2.ПИЛАТЕС.** Тренират 10 души.

**VI. СЪВМЕСТНА ПАРТНЬОРСКА ДЕЙНОСТ**

1. Национално читалище на слепите „Луи Брайл“

2. Платформа Агора

**VII. ОРГАНИЗАЦИОННА ДЕЙНОСТ**

Ръководни органи на читалището

Върховен орган – Общо събрание

През отчетната година се проведоха 4 заседания на управителния съвет.

На 30.11.2019г. се проведе Общо отчетно-изборно събрание

1. **СУБСИДИРАНИ БРОЙКИ**

4,75 субсидирани бройки, от които,

Стоянка Вълчева – секретар. Висше образование

Ана Василева – библиотекар. Висше образование

Диана Венева – преподавател в ДЕШ. Висше образование

Лиана Йонова – касиер-домакин. Средно образование

Лиана Йонова – хигиенист на половин щат по вътрешно съвместителство.

Виолета Костадинова – музикален ръководител 0,25 щат. Висше образование.

1. **НЕСУБСИДИРАНИ БРОЙКИ**

Емилия Драганова – счетоводител. Висше образование

1. **МАТЕРИАЛНА БАЗА**

Читалището е ползвател на сграда, която е публична общинска собственост на улица „Рояк“ №21 с Акт №34 от 2002г- на ОА „Сердика“-София. Разгърнатата площ е 456кв.м. От тях 234 кв.м са отдадени под наем на Фирма „Унитрон-Р“ на основание чл.21 т.4 от ЗНЧ и при спазване на чл.3 ал.4 от ЗНЧ за срок от 5 години с договор за наем от-500.00лв на месец.

Изготвил:

Ст.Вълчева - секретар